Virallinen lehti nro C 085 , 17/03/1997 s. 0026



A4-0015/97 Päätös neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi kuluttajansuojasta kuluttajille tarjottavien tuotteiden hintojen ilmoittamisessa (C4-0530/96 - 95/0148(COD)) (Yhteispäätösmenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0530/96 - 95/0148(COD), - ottaa huomioon ensimmäisessä käsittelyssä antamansa lausunnon ((EYVL C 141, 13.5.1996, s. 191)) komission ehdotuksesta Euroopan parlamentille ja neuvostolle KOM(95)0276 ((EYVL C 260, 5.10.1995, s. 5)), - ottaa huomioon komission muutetun ehdotuksen KOM(96)0264 ((EYVL C 249, 27.8.1996, s. 2)), - ottaa huomioon EY:n perustamissopimuksen 189 b artiklan 2 kohdan, - ottaa huomioon työjärjestyksensä 72 artiklan, - ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0015/97); 1. Tarkistaa yhteistä kantaa seuraavasti; 2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti; 3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti; 4. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Johdanto-osan -1 kappale (uusi) >EP:n äänestyksessä hyväksytty teksti> -1) markkinoiden avoin toiminta ja asianmukainen tieto edistävät kuluttajansuojelua sekä yritysten ja tuotteiden välistä tervettä kilpailua; (Tarkistus 2) Johdanto-osan 1 kappale >Alkuperäinen teksti> 1) on tärkeää taata kuluttajansuojan korkea taso; yhteisön olisi edistettävä sitä erityisillä toimilla, jotka tukevat ja täydentävät jäsenvaltioiden noudattamaa menettelytapaa riittävien hintatietojen antamiseksi kuluttajille tarjottavissa tuotteissa, >EP:n äänestyksessä hyväksytty teksti> 1) on tärkeää taata kuluttajansuojan korkea taso; yhteisön olisi edistettävä sitä erityisillä toimilla, jotka tukevat ja täydentävät jäsenvaltioiden noudattamaa politiikkaa tarkkojen, avoimien ja yksiselitteisten hintatietojen antamiseksi kuluttajille tarjottavissa tuotteissa, (Tarkistus 3) Johdanto-osan 5 kappale >Alkuperäinen teksti> 5) myyntihinnan ja yksikköhinnan ilmoittamisvelvollisuus parantaa merkittävästi kuluttajavalistusta erityisesti ostohetkellä, koska se on helpoin keino antaa kuluttajille mahdollisuus arvioida ja vertailla tuotteiden hintoja parhaalla mahdollisella tavalla, ja tehdä näin tietoihin perustuvia valintoja yksinkertaisen vertailun perusteella, >EP:n äänestyksessä hyväksytty teksti> 5) myyntihinnan ja yksikköhinnan ilmoittamisvelvollisuus parantaa merkittävästi kuluttajavalistusta, koska se on helpoin keino antaa kuluttajille mahdollisuus arvioida ja vertailla tuotteiden hintoja parhaalla mahdollisella tavalla, ja tehdä näin tietoon perustuvia valintoja yksinkertaisen vertailun perusteella, (Tarkistus 5) Johdanto-osan 7 kappale >Alkuperäinen teksti> 7) jäsenvaltiot voivat päättää olla soveltamatta edellä mainittua velvoitetta palvelujen tarjoamisen yhteydessä myytäviin tuotteisiin sekä huutokauppamyyntiin ja taide- ja antiikkiesineiden myyntiin, >EP:n äänestyksessä hyväksytty teksti> Poistetaan. (Tarkistus 6) Johdanto-osan 8 kappale >Alkuperäinen teksti> 8) on tarpeen ottaa huomioon, että tiettyjä tuotteita pidetään kaupan yleisesti ja tavanomaisesti muissa kuin kiloina, litroina, metreinä, neliömetreinä tai kuutiometreinä ilmoitettavissa määrissä, ja tämän vuoksi on suotavaa, että jäsenvaltiot voivat tietyissä tapauksissa sallia yksikköhinnan ilmoittamisen suhteessa tavanomaisesti käytetyn määräarvon kymmenykseen tai tasaosaan tai erilaiseen yksittäiseen määräarvoon ottaen huomioon tuotteen se laji ja määrä, jossa tuotetta kyseisessä jäsenvaltiossa tavanomaisesti myydään, >EP:n äänestyksessä hyväksytty teksti> Poistetaan. (Tarkistus 7) Johdanto-osan 9 kappale >Alkuperäinen teksti> 9) yksikköhinnan ilmoittamisvelvollisuus voi aiheuttaa kohtuutonta taakkaa pienille vähittäisliikkeille tietyissä tilanteissa, ja siksi jäsenvaltioilla olisi oltava mahdollisuus päättää, että tätä velvollisuutta ei sovelleta kyseisissä tapauksissa, >EP:n äänestyksessä hyväksytty teksti> Poistetaan. (Tarkistus 8) Johdanto-osan 10 kappale >Alkuperäinen teksti> 10) jäsenvaltioilla olisi myös oltava mahdollisuus poiketa yksikköhinnan ilmoittamisvelvollisuudesta silloin kun tuotteen hinnan ilmoittaminen ei ole oleellista tai silloin kun se aiheuttaisi sekaannusta; esimerkiksi tapauksissa, joissa määrän ilmoittaminen ei ole merkityksellistä hintojen vertailun kannalta tai joissa eri tuotteita pidetään kaupan samassa pakkauksessa, >EP:n äänestyksessä hyväksytty teksti> 10) jäsenvaltioilla olisi myös oltava mahdollisuus poiketa yksikköhinnan ilmoittamisvelvollisuudesta silloin kun tuotteen hinnan ilmoittamisella ei ole merkitystä tai silloin kun se aiheuttaisi sekaannusta; esimerkiksi tapauksissa, joissa määrän ilmoittaminen ei ole merkityksellistä hintojen vertailun kannalta tai joissa eri tuotteita pidetään kaupan samassa pakkauksessa, (Tarkistus 9) Johdanto-osan 12 kappale a (uusi) >EP:n äänestyksessä hyväksytty teksti> 12a) yhtenäisvaluutan käyttöönoton jälkeen, siirtymävaiheen aikana, jolloin hinnat on ilmoitettava sekä kansallisen että yhtenäisvaluutan mukaan, ilmoitetaan tuotetta kohden enintään kolme hintaa, (Tarkistus 10) Johdanto-osan 13 kappale >Alkuperäinen teksti> 13) erityistä huomiota olisi kiinnitettävä pieniin vähittäisliikkeisiin; tämän vuoksi komissio antaa selvityksen tämän direktiivin soveltamisesta viimeistään viisi vuottaa siitä, kun se on julkaistu Euroopan yhteisöjen virallisessa lehdessä, ja ottaa siinä erityisesti huomioon tämän direktiivin soveltamisesta pienissä vähittäisliikkeissä saadut kokemukset, muun muassa myyntimenetelmissä ilmenevien suuntausten ja teknologisen kehityksen osalta, >EP:n äänestyksessä hyväksytty teksti> 13) erityistä huomiota olisi kiinnitettävä muutoksiin, joita pienet vähittäisliikkeet joutuisivat tekemään, ottaen erityisesti huomioon tekniikan kehittymisen ja yhteisen valuutan käyttöönoton suunnitellun aikataulun; tämän vuoksi komissio antaa vuotta ennen säännösten lopullista soveltamispäivämäärää tilannetta arvioivan kertomuksen, (Tarkistus 11) 2 artiklan a kohta >Alkuperäinen teksti> a) 'myyntihinnalla' tuotteen yksikköhintaa tai tuotteen tietyn määrän hintaa, >EP:n äänestyksessä hyväksytty teksti> a) 'myyntihinnalla' tuotteen lopullista yksikköhintaa, mukaan lukien ALV, kaikki muut verot ja kaikkien niiden palvelujen hinnat, jotka kuluttaja niiden lisäksi joutuu maksamaan, (Tarkistus 12) 2 artiklan b kohta >Alkuperäinen teksti> b) 'yksikköhinnalla' tuotteen kilo-, litra-, metri-, neliömetri- tai kuutiometrihintaa, >EP:n äänestyksessä hyväksytty teksti> b) 'yksikköhinnalla' tuotteen lopullista hintaa, mukaan lukien ALV, kaikki muut verot ja kaikkien niiden palvelujen hinnat, jotka kuluttaja niiden lisäksi joutuu maksamaan, tuotteen kilo-, litra-, metri-, neliömetri- tai kuutiometrihintaa tai jäsenvaltioissa erityisten tuotteiden markkinoinnissa laajasti ja perinteisesti käytettävän yksittäisen määräarvon hintaa, (Tarkistus 13) 3 artiklan 2 kohdan ainoa alakohta a (uusi) >EP:n äänestyksessä hyväksytty teksti> Jäsenvaltiot voivat päättää olla soveltamatta yksikköhinnan ilmoittamisvelvollisuutta: - automaateissa myytäviin tuotteisiin, - liikkuvassa kaupassa ja henkilökohtaisesti kotona myytäviin tuotteisiin, - hotelleissa, kahviloissa, ravintoloissa, elokuvateattereissa ja teattereissa, oppilaitoksissa, lomakeskuksissa, työpaikkojen henkilökuntamyymälöissä, sairaaloissa, kanttiineissa ja vastaavissa laitoksissa myytäviin elintarvikkeisiin. (Tarkistus 14) 4 artiklan 2 kohta >Alkuperäinen teksti> 2. Myyntihinnan ja yksikköhinnan on jäsenvaltioiden vahvistamien edellytysten mukaisesti liityttävä tuotteen lopulliseen hintaan. >EP:n äänestyksessä hyväksytty teksti> Poistetaan. (Tarkistus nro 24) 5 artikla >Alkuperäinen teksti> Jäsenvaltioiden on annettava hintojen ilmoittamista koskevat yksityiskohtaiset säännöt (esimerkiksi merkitsemisen tai etiketillä varustamisen osalta). >EP:n äänestyksessä hyväksytty teksti> Myyntihinta ja yksikköhinta on ilmoitettava myytäväksi tarjotussa tuotteessa tai hyllyssä, jonne tuote on sijoitettu siten, että hinnat ovat kuluttajan helposti luettavissa. Pienissä vähittäisliikkeissä hinnat voidaan merkitä myös hintaluetteloon, joka on esillä näkyvällä paikalla kaupassa. (Tarkistus 15) 5 artikla a (uusi) >EP:n äänestyksessä hyväksytty teksti> 5 a artikla Yhtenäisvaluutan käyttöönottoa seuraavan siirtymävaiheen aikana voidaan ilmoittaa seuraavat kolme hintaa: - myyntihinta kansallisessa valuutassa - myyntihinta yhtenäisvaluutassa - yksikköhinta yhtenäisvaluutassa. (Tarkistus 16) 5 artikla b (uusi) >EP:n äänestyksessä hyväksytty teksti> 5 b artikla Jos tilapäinen erityistarjous tai alennus koskee yhtä tai useampaa tuotetta, direktiivissä säädetty kolmen hinnan merkitseminen riittää. Näissä tapauksissa muiden hintojen merkitseminen tiedoksi on vapaaehtoista. (Tarkistus 17) 6 artikla >Alkuperäinen teksti> 6 artikla Jäsenvaltiot voivat määrätä, että yksikköhinnan on viitattava edellä 2 artiklan b kohdassa tarkoitettujen määrien kymmenjärjestelmän kerrannaiseen tai kerrannaisen osaan tai yhtenäiseen määrän yksikköön, joka poikkeaa edellä 2 artiklan b kohdassa tarkoitetusta määrästä tai yksiköstä ottaen huomioon tuotteen se laji ja määrä, jossa tuotetta kyseisessä jäsenvaltiossa tavanomaisesti myydään. >EP:n äänestyksessä hyväksytty teksti> Poistetaan. (Tarkistus 18) 7 artiklan 1 kohta >Alkuperäinen teksti> 1. Jäsenvaltiot voivat olla soveltamatta tuotteiden yksikköhinnan ilmoittamisvelvollisuutta, kun on kyse tuotteista, joihin sovellettuna tällaisella ilmoittamisella ei tuotteiden lajin tai käyttötarkoituksen vuoksi olisi merkitystä tai ilmoittaminen saattaisi aiheuttaa sekaannusta. >EP:n äänestyksessä hyväksytty teksti> 1. Jäsenvaltiot voivat olla soveltamatta tuotteiden yksikköhinnan ilmoittamisvelvollisuutta, jos on kyse tuotteista, joihin sovellettuna tällaisella ilmoittamisella ei tuotteiden lajin tai käyttötarkoituksen vuoksi ole merkitystä tai ilmoittaminen saattaisi aiheuttaa sekaannusta. (Tarkistus 19) 7 artiklan 2 kohta >Alkuperäinen teksti> 2. Jäsenvaltiot voivat olla noudattamatta velvoitetta ilmoittaa sellaisten tuotteiden yksikköhintaa, joiden suhteen kansallisen tai yhteisön lain säännökset eivät vaadi pituuden, massan, pinta-alan tai tilavuuden ilmoittamista. Tämä koskee erityisesti kappaleittain tai yksittäin myytäviä tuotteita. >EP:n äänestyksessä hyväksytty teksti> Poistetaan. (Tarkistus 20) 8 artikla >Alkuperäinen teksti> Jäsenvaltiot voivat säätää, että yksikköhinnan ilmoittamisvelvollisuutta ei sovelleta tietyissä pienissä vähittäismyyntipaikoissa muihin kuin irrallaan kaupan pidettäviin tuotteisiin, jollei 13 artiklasta muuta johdu, jos yksikköhinnan ilmoittamisvelvollisuus aiheuttaisi tällaisille myyntipaikoille kohtuutonta vaivaa myytäväksi tarjottujen tuotteiden lukumäärän, myyntialueen ja myyntipaikan ominaisuuksien vuoksi, erityisten myyntiolosuhteiden vuoksi, joissa tuote ei ole suoraan kuluttajan saatavilla, tai tiettyjen kaupankäyntimuotojen kuten eräiden liikkuvan kaupan muotojen vuoksi. >EP:n äänestyksessä hyväksytty teksti> Jäsenvaltiot voivat säätää, että yksikköhinnan ilmoittamisvelvollisuutta sovelletaan muihin kuin kuin tiettyjen pienten vähittäisliikkeiden irtotavarana myymiin tuotteisiin viimeistään kuuden vuoden kuluessa tämän direktiivin julkaisemisesta, jos yksikköhinnan ilmoittamisvelvollisuus 12 artiklan 1 kohdassa säädetystä ajankohdasta alkaen olisi tällaisille myyntipaikoille kohtuuton rasitus. (Tarkistus 21) 8 artikla a (uusi) >EP:n äänestyksessä hyväksytty teksti> 8 a artikla Jäsenvaltioiden on toteutettava asianmukaiset toimenpiteet tiedottaakseen vähittäisliikkeille kansallisesta lainsäädännöstä, jolla tämä direktiivi saatetaan osaksi kansallista lainsäädäntöä; jäsenvaltiot toimivat erityisesti yhdessä alan järjestöjen kanssa antaakseen asianmukaista tietoa siten, että pienet vähittäisliikkeet ovat riittävän tietoisia tämän direktiivin säännöksistä. (Tarkistus 22) 12 artiklan 2 kohta a (uusi) >EP:n äänestyksessä hyväksytty teksti> 2a. Jäsenvaltioiden on annettava tiedoksi 9 artiklan mukainen seuraamusjärjestelmä ja kaikki siihen myöhemmin tehtävät muutokset.